**Ministru kabineta noteikumu projekta “Grozījumi Ministru kabineta 2006. gada 1. augusta noteikumos Nr. 632 “Patērētāju tiesību aizsardzības centra nolikums”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta (turpmāk - projekts) mērķis ir noteikt atbildīgo iestādi, kas uzrauga Eiropas Parlamenta un Padomes 2018. gada 28. februāra Regulas (ES) 2018/302 ar ko novērš nepamatotu ģeogrāfisko bloķēšanu un citus diskriminācijas veidus iekšējā tirgū valstspiederības, dzīvesvietas vai uzņēmējdarbības veikšanas vietas dēļ un groza Regulas (EK) Nr. 2006/2004 un (ES) 2017/2344 un Direktīvu 2009/22/EK (turpmāk – Regula Nr.2018/302) ievērošanu.Par atbildīgo iestādi, kas uzrauga Regula Nr.2018/302 ievērošanu attiecībā uz patērētājiem, tiek noteikts Patērētāju tiesību aizsardzības centrs (turpmāk – PTAC), grozot Patērētāju tiesību aizsardzības centra nolikumu (turpmāk – Nolikums).Projekts stājas spēkā 2018.gada 3.decembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts, lai atbilstoši Regulas Nr.2018/302 prasībām norīkotu iestādi, kas ir atbildīga par adekvātu un efektīvu Regulas Nr.2018/302 izpildi.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Regulas Nr.2018/302 mērķis ir novērst nepamatotu ģeogrāfisko bloķēšanu un citus diskriminācijas veidus, kuru pamatā ir tiešā vai netiešā klientu diskriminācija pēc trim pazīmēm:1. Valstspiederība;
2. Dzīvesvieta;
3. Uzņēmējdarbības veikšanas vieta.

Par ģeogrāfisko bloķēšanu dēvē praksi, kad tirgotāji, kuri darbojās vienā dalībvalstī, bloķē piekļuvi savām tiešsaistes saskarnēm, piemēram, tīmekļa vietnēm un lietotnēm, citu Eiropas Savienības dalībvalstu (turpmāk - dalībvalsts) klientiem, kuri vēlas veikt pārrobežu darījumus. Tas notiek arī tad, kad konkrēti tirgotāji citu dalībvalstu klientiem piemēro atšķirīgus vispārīgos piekļuves nosacījumus savām precēm un pakalpojumiem gan tiešsaistē, gan bezsaistē. Ģeogrāfiskā bloķēšana attiecās arī uz praksi, kad citas dalībvalsts patērētājam tiek liegts pabeigt pirkumu vai tiek lūgts apmaksāt pirkumu ar citas dalībvalsts maksājumu karti. Regula Nr.2018/302 nodrošina, ka patērētāji, kuri vēlas pirkt preces un pakalpojumus citā dalībvalstī netiek diskriminēti pēc valstspiederības, dzīvesvietas vai uzņēmējdarbības veikšanas vietas trijos gadījumos:1. Regula aizliedz bloķēt piekļuvi vietnēm vai veikt klienta pārmaršrutēšanu uz citu vietni bez klienta iepriekšējas piekrišanas;
2. Regula nosaka īpašas situācijas, kad atšķirīgi piekļuves nosacījumi precēm un pakalpojumiem nav pamatoti:
* Iegādājoties preces no tirgotāja, kas neveic piegādi uz klienta dalībvalsti, klientiem no citām dalībvalstīm ir tiesības uz piegādi tirgotāja dalībvalstī pēc identiskiem nosacījumiem kā vietējiem iedzīvotājiem;
* Iegādājoties elektroniski sniegtus pakalpojumus piemēram, mākoņa pakalpojumus, datu glabāšanu vai vietņu mitināšanu, no tirgotāja, kas reģistrēts citā dalībvalstī;
* Saņemot pakalpojumus tirgotāja fiziskajā atrašanas vietā dalībvalstī, kas nav klienta dalībvalsts, tādējādi Regula Nr.2018/302 attiecās arī uz bezsaistes gadījumiem. Šajā kategorijā ietilpst tādi pakalpojumi kā koncertu biļetes, vasaras naktsmītņu noma un automašīnu noma.
1. Regula liedz tirgotājiem noraidīt vai citādi diskriminēt klientus attiecībā uz maksājumu instrumentiem, kas izsniegti citā dalībvalstī, un piemērot atšķirīgus nosacījumus maksājumu darījumiem. Tirgotājs ir brīvs maksājumu līdzekļu noteikšanā, taču nosakot maksājumu līdzekļus tirgotājam tos ir jāpiemēro bez diskriminācijas.

Šobrīd vispārīgs diskriminācijas aizliegums pakalpojumu jomā ir noteikts Eiropas Parlamenta un Padomes direktīvas 2006/123/EK par pakalpojumiem iekšējā tirgū 20.pantā un pārņemts Brīvas pakalpojumu sniegšanas likuma 10.panta otrajā daļā, kas nosaka, ka: “*Pakalpojuma saņēmējam ir tiesības saņemt tādu pakalpojumu, kas nav diskriminējošs atkarībā no viņa pilsonības (pavalstniecības) vai dzīvesvietas, izņemot gadījumus, kad šādu nosacījumu piemērošana ir skaidri un nepārprotami formulēta, objektīvi pamatota, taisnīga un atklāta*.” Tomēr, neraugoties uz šī nediskriminēšanas principa noteikšanu, ES patērētāji joprojām saskaras ar atteikumu noformēt pirkumu un atšķirīgiem nosacījumiem, iegādājoties preces vai pakalpojumus citās ES Dalībvalstīs. Tas galvenokārt saistīts ar neskaidrību par to, kas ir objektīvi kritēriji, kas attaisnotu pakalpojumu sniedzēju atšķirīgo attieksmi pret patērētājiem no citām ES Dalībvalstīm. Regula Nr.2018/302 precizē kritērijus, kas nevar būt par attaisnojumu atšķirīgai attieksmei pret patērētājiem no citām ES Dalībvalstīm, sniedzot lielāku juridisko noteiktību.Regulas Nr.2018/302 7.pants paredz, ka dalībvalstīm ir jānorīko iestādi vai iestādes, kas ir atbildīgas par adekvātu un efektīvu Regulas Nr.2018/302 izpildi. Dalībvalstis nosaka noteikumus, kuros paredz pasākumus, kas piemērojami Regulas Nr.2018/302 noteikumu neievērošanas gadījumā, un nodrošina to īstenošanu. Savukārt Regulas Nr.2018/302 8.pants nosaka, ka katra dalībvalsts norīko iestādi vai iestādes, kas ir atbildīgas par praktiskās palīdzības sniegšanu patērētājiem gadījumā, ja starp patērētāju un tirgotāju rodas strīds, kas izriet no Regulas Nr.2018/302 piemērošanas. Šāda praktiskā palīdzības sniegšanas var iekļaut: * Patērētāju tiesību izskaidrošanu;
* Palīdzību patērētājiem strīdu risināšanā ar tirgotājiem no citām dalībvalstīm;
* Patērētāju informēšana par iestādēm, kuras var sniegt palīdzību, ja konkrētā iestāde tādu nesniedz.

Ņemot vēra, ka dalībvalstīm ir jānodrošina tāda normatīvo aktu bāze un praktiskā tiesību normu piemērošana, lai būtu iespējams īstenot no regulu normām izrietošās saistības, ir nepieciešams noteikt nacionālajā normatīvajā aktā iestādi vai iestādes, kas ir atbildīgas par Regulas Nr.2018/302 ievērošanu un praktiskās palīdzības sniegšanu patērētājiem, kā arī iedarbīgus pasākumus, ko atbildīgā iestāde piemēros gadījumos, kad tirgotājs pārkāpj Regulas Nr.2018/302 noteikumus.Regulas Nr.2018/302 noteikumi ir piemērojami gan uz darījumiem ar patērētājiem, gan uz darījumiem starp uzņēmumiem, ciktāl tie notiek, pamatojoties uz vispārējiem piekļuves nosacījumiem un darījumi ir domāti tikai un vienīgi gala patēriņam. Attiecīgi Regulā Nr.2018/302 tiek izdalītas atsevišķas divas definīcijas: * patērētājs ir jebkura fiziska persona, kura rīkojas nolūkos, kas nav saistīti ar tās komercdarbību, uzņēmējdarbību vai profesiju;
* klients ir patērētājs, kurš ir kādas dalībvalsts valstspiederīgais vai viņa dzīvesvieta atrodas dalībvalstī, vai uzņēmums, kura uzņēmējdarbības vieta ir vieta atrodas dalībvalstī vai kurš Savienībā saņem pakalpojumu vai iegādājas vai arī cenšas iegādāties preci tikai gala patēriņam.

Atbilstoši Patērētāju tiesību aizsardzības likuma (turpmāk - PTAL) 24.pantam PTAL un citos normatīvajos aktos noteikto patērētāju tiesību aizsardzības uzraudzību īsteno Patērētāju tiesību aizsardzības centrs. Savukārt PTAL 1.pants nosaka, ka patērētājs ir fiziskā persona, kas izsaka vēlēšanos iegādāties, iegādājas vai varētu iegādāties vai izmantot preci vai pakalpojumu nolūkam, kurš nav saistīts ar tās saimniecisko vai profesionālo darbību. No tā izriet, ka PTAC kompetence attiecās tikai uz fiziskām personām, savukārt uzņēmumi īsteno savu tiesību aizsardzību civiltiesiskajā kārtībā. Līdz ar to projekta 1.punkts nosaka, ka PTAC uzrauga Regulas Nr.2018/302 ievērošanu tikai attiecībā uz patērētājiem.Projekts nosaka vienīgi PTAC kompetenci Regulas Nr.2018/302 uzraudzībā, bet neatrunā papildus noteikumus, kuros paredzēti pasākumi, kas piemērojami Regulas Nr.2018/302 neievērošanas gadījumā, jo nacionālie normatīvie akti jau pašreiz nodrošina PTAC tiesības efektīvi aizsargāt patērētāju tiesības un intereses savas kompetences ietvaros. Piemēram, PTAL 25.panta astotās daļa paredz, ka, ja konstatēts patērētāju tiesību pārkāpums, kas skar patērētāju grupas intereses (patērētāju kolektīvās intereses), un tas var radīt zaudējumus vai kaitējumu patērētājiem, arī atsevišķam patērētājam, PTAC, izvērtējis pārkāpuma raksturu un būtību, kā arī citus aspektus, ir tiesīgs veikt vienu vai vairākas šādas darbības:* ierosināt, lai ražotājs, pārdevējs vai pakalpojuma sniedzējs rakstveidā apņemas noteiktā termiņā novērst izdarīto pārkāpumu;
* pieņemt lēmumu, ar kuru uzdod ražotājam, pārdevējam vai pakalpojuma sniedzējam izbeigt pārkāpumu un veikt noteiktas darbības tā ietekmes novēršanai, nosakot termiņu šo darbību izpildei;
* ražotāja, pārdevēja vai pakalpojuma sniedzēja rakstveida apņemšanos ievietot Patērētāju tiesību aizsardzības centra mājaslapā vai pieņemto lēmumu daļēji vai pilnībā ievietot Patērētāju tiesību aizsardzības centra mājaslapā un publicēt laikrakstā “Latvijas Vēstnesis” (ar publicēšanu saistītos izdevumus sedz ražotājs, pārdevējs vai pakalpojuma sniedzējs).

Ievērojot, ka valstspiederība vai dzīvesvieta nav pazīmes, kas ir unikālas vienai personai, bet attiecās uz personu grupu, atsevišķas personas diskriminācija pēc konkrētajām pazīmēm skar visas grupas intereses. Saskaņā ar PTAL 25.panta ceturtās daļas 4.apakšpunktu, palīdzības sniegšana patērētājiem strīdu risināšanā ar pārdevējiem vai pakalpojumu sniedzējiem ir viena no PTAC funkcijām. Savukārt atbilstoši PTAL 26.panta piektajai daļai, saņemot patērētāja iesniegumu, kurā lūgta informācija vai konsultācija par patērētāja tiesībām, PTAC sagatavo atbildi, sniedzot nepieciešamo informāciju. Līdz ar to nacionālie normatīvie akti jau šobrīd paredz, ka PTAC sniedz praktisko palīdzību patērētājiem. Projekts paredz pārejas noteikumus, kuros noteikts, ka šo noteikumu 4.21.1 apakšpunkts stājas spēkā 2018. gada 3. decembrī, jo Regulu Nr.2018/302 piemēro no 2018. gada 3. decembra. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Patērētāju tiesību aizsardzības centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Patērētāji (Regula Nr.2018/302 skar ~ 500 miljonus ES patērētāju)
2. Pārdevēji un pakalpojumu sniedzēji
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts rada administratīvā sloga pieaugumu PTAC saistībā ar papildus funkciju piešķiršanu un uzraudzības jomas paplašināšanu. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Patērētāju tiesību aizsardzības centrs |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2018. gada 28. februāra Regula (ES) 2018/302 ar ko novērš nepamatotu ģeogrāfisko bloķēšanu un citus diskriminācijas veidus iekšējā tirgū valstspiederības, dzīvesvietas vai uzņēmējdarbības veikšanas vietas dēļ un groza Regulas (EK) Nr. 2006/2004 un (ES) 2017/2344 un Direktīvu 2009/22/EK |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2018. gada 28. februāra Regula (ES) 2018/302 ar ko novērš nepamatotu ģeogrāfisko bloķēšanu un citus diskriminācijas veidus iekšējā tirgū valstspiederības, dzīvesvietas vai uzņēmējdarbības veikšanas vietas dēļ un groza Regulas (EK) Nr. 2006/2004 un (ES) 2017/2344 un Direktīvu 2009/22/EK |
| A | B | C | D |
| Regulas Nr.2018/302 7.panta 1.punkts | Noteikumu projekta 1.punkts (Nolikuma 4.21.1apakšpunkts) | Ieviests daļēji.Projekts neskar iestādes norīkošanu regulas izpildei attiecībā uz klientiem, kas ir uzņēmumi.  | Stingrākas prasības nav paredzētas. |
| Regulas Nr.2018/302 7.panta 2.punkts | PTAL 25.panta astotā daļa | Ieviests daļēji. PTAC ir tiesīgs piemērot pasākumus, konstatējot patērētāju tiesību pārkāpumu, līdz ar to klientu, kas ir uzņēmumi, tiesību aizsardzību PTAC nenodrošina. | Stingrākas prasības nav paredzētas. |
| Regulas Nr.2018/302 7.panta 2.punkts | PTAL 25.panta ceturtās daļas 4.punkts | Ieviests pilnībā. | Stingrākas prasības nav paredzētas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Saskaņā ar Regulas 7.pantu 3.punktu dalībvalstis paziņo Komisijai un dara publiski pieejamu Komisijas tīmekļa vietnē informāciju par pasākumiem, kas piemērojami Regulas noteikumu neievērošanas gadījumā. |
| Cita informācija | Noteikumu projekts neierobežo personu tiesības īstenot savu tiesību aizsardzību civiltiesiskajā kārtībā tiesā. Klientu, kas ir uzņēmumi, tiesību aizsardzība tiek nodrošināta, pamatojoties uz Latvijas Administratīvo pārkāpumu kodeksa (turpmāk - LAPK) 204.17pantu, kas aizliedz diskrimināciju. Par normatīvajos aktos noteiktā diskriminācijas aizlieguma pārkāpšanu uzliek naudas sodu no simt četrdesmit līdz septiņsimt *euro*. LAPK 213.pants nosaka, ka 204.17pantā (izņemot lietas par pārkāpumiem darba tiesisko attiecību jomā) paredzēto administratīvo pārkāpumu lietas izskata rajonu (pilsētu) tiesu tiesneši. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšana un līdzdalība likumprojekta izstrādē tiks nodrošināta:1. publicējot to Ekonomikas ministrijas mājaslapā;
2. nosūtot to Latvijas Darba devēju konfederācijai, Latvijas Tirdzniecības un rūpniecības kamerai, Latvijas Tirgotāju asociācijai, Latvijas Mazo un vidējo uzņēmumu asociācijai, Latvijas Start-up uzņēmumu asociācijai, Latvijas Patērētāju interešu aizstāvības asociācijai, Latvijas Komercbanku asociācijai, Latvijas Interneta asociācijai, Latvijas Informācijas un komunikācijas tehnoloģiju asociācijai.
 |
| 2. | Sabiedrības līdzdalība projekta izstrādē | 2018.gada 23.jūlijā noteikumu projekts tika publicēts Ekonomikas ministrijas mājaslapā - sadaļā “Sabiedrības līdzdalība”, kā arī nosūtīts Latvijas Darba devēju konfederācijai, Latvijas Tirdzniecības un rūpniecības kamerai, Latvijas Tirgotāju asociācijai, Latvijas Mazo un vidējo uzņēmumu asociācijai, Latvijas Start-up uzņēmumu asociācijai, Latvijas Patērētāju interešu aizstāvības asociācijai, Latvijas Komercbanku asociācijai, Latvijas Interneta asociācijai, Latvijas Informācijas un komunikācijas tehnoloģiju asociācijai. Ekonomikas ministrija aicināja sniegt rakstisku viedokli līdz 2018.gada 3.augustam. Noteikumu projekts tiks izsludināts Valsts sekretāru sanāksmē 2018.gada 9.augustā. |
| 3. | Sabiedrības līdzdalības rezultāti | Priekšlikumu vai iebildumu par projektu nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Patērētāju tiesību aizsardzības centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes institucionālā struktūra nemainās. Noteikumu projekts neparedz jaunu valsts institūciju izveidi, esošu institūciju likvidāciju vai reorga­nizāciju, kā arī neatstāj ietekmi uz institūciju cilvēkresursiem.Projekts piešķir PTAC papildus funkcijas ģeogrāfiskās bloķēšanas uzraudzībai attiecībā uz patērētājiem, tādējādi paplašinot PTAC kompetenci. |
| 3. | Cita informācija | PTAC ģeogrāfiskās bloķēšanas uzraudzības funkciju īstenošana tiks nodrošināta esošo cilvēkresursu un finanšu resursu ietvaros. |

# Ministru prezidenta biedrs, ekonomikas ministrs A. Ašeradens

Vīza: Valsts sekretārs Ē. Eglītis

Latišenko, 67013230

Arnis.Latisenko@em.gov.lv